Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast 5-päevast ettevalmistust
tulistas USA koos Prantsuse ja Briti liitlastega 105 raketti
Assadi režiimi kaheksa eri sihtmärgi pihta.
Iisraeli peaminister kiitis Lääne sõjalist vastust
Süüria keemiarelvarünnakule, rõhutades null-tolerantsi tähtsust
ebakonventsionaalsete relvade kasutuse suhtes.
IDF teatel hävitati nädalavahetusel
Gazast Iisraeli ulatunud pikk ja kvaliteetne tunnel.
Pärast 5-päevast ettevalmistust
tulistas USA koos Prantsuse ja Briti liitlastega 105 raketti
president Assadi režiimi kaheksa eri sihtmärgi pihta.
Nende seas olid teadus- ja arenguasutused,
mis olid luureametnike sõnul
režiimi keemiarelvavõimekuse põhikomponentideks.
Pentagoni ametnikud ütlesid pärast reede öösel toimunud rünnakut,
et Damaskuse keemiarelvavõimekus sai tõsise löögi,
kuigi mingid riismed Assadile siiski jäid.
Televiseeritud avalduses
rõhutas USA president Trump reageerimisvalmiduse säilitamist,
kuni Süüria lõpetab keemiarelvade kasutamise.
USA, Suurbritannia ja Prantsusmaa kombineeritud vastus hirmutegudele
integreerib kõiki meie rahvuslike jõudude,
armeede, majanduse ja diplomaatia instrumente.
Oleme valmis vastama,
kuni Süüria režiim peatab keelatud keemiarelvade kasutamise.
Lisaks kinnitas Trump, et Venemaa ebaõnnestunud lubadus
tagada Süüria keemiarelvade hävitamine
sundis Läänt sõjalist jõudu kasutama.
2013. a lubas president Putin koos valitsusega maailmale,
et tagavad Süüria keemiarelvade hävitamise.
Assadi hiljutine rünnak ja tänane vastus
on otsene tagajärg Venemaa lubaduse mittetäitmisele.
Venemaa peab otsustama, kas jätkata sel pimedal teel
või ühineda stabiilsuse ja rahu jõuna tsiviliseeritud rahvastega.
Nii Washingtoni, Londoni kui Pariisi avalduste järgi on tõendeid,
et Assadi režiimi vastutab väidetava keemiarünnaku eest 7.04,
mis viis Süürias Lääne sõjalise aktsioonini.
Vene välisministri Lavrovi väitel
on see naeruväärne katse õigustada teostatud rünnakuid.
Seda öeldakse meile nüüd, et õigustada teostatud rünnakuid.
Demonstreeritakse vaid massi- ja sotsiaalmeedias leitut
ja see video on spetsialistide jaoks naeruväärne.
Diplomaatilise vastukäiguna USA juhitud rünnakule Süürias
kutsus Moskva kokku eriistungi ÜRO Julgeolekunõukogus,
et Washington, London ja Pariis jultunud rünnaku eest hukka mõista.
Venemaa resolutsioonikavand kukkus läbi,
kuna seda toetasid vaid Hiina ja Boliivia.
USA, Prantsusmaa ja Inglismaa
said aga istungil õigustada oma aktsiooni seaduslikkust.
On raske uskuda, et keemiarelvade kasutamine
või selle toetamine oleks kooskõlas harta printsiipide ja eesmärkidega,
ja Ühendkuningriigi nägemusel ei saa olla illegaalne,
kui sellise hulga süütute tapmise ärahoidmiseks kasutatakse jõudu.
Härra president, lubage mul jätkata antud teemal,
et eileõhtused rünnakud
on vajalik vastus keemilisele veresaunale Süürias.
See on vastus, mis on kooskõlas õiguse ja meie poliitilise strateegiaga
lõpetada Süüria tragöödia.
Iisraeli kaitseaparaadi hinnangul
tekitas rünnak Assadi režiimi keemiarelvavõimekusele
minimaalset kahju,
ja Süüria armeel oli piisavalt aega Lääne aktsiooniks ette valmistuda.
Lisaks usuvad Iisraeli ametnikud,
et Süüria õhutõrjesüsteemid tõrjusid edukalt mitmed USA raketid,
nagu teatas Vene armee.
Iisraeli peaminister Netanyahu kiitis siiski iganädalasel kabinetiistungil
Lääne sõjalist vastust Süüria keemiarelvarünnakule,
rõhutades rahvusvahelise null-tolerantsi tähtsust
ebakonventsionaalsete relvade kasutamise suhtes.
Iisrael toetab president Trumpi otsust
tegutseda keemiarelvade kasutuse vastu Süürias.
Iisrael tervitab Briti peaministri May
ja Prantsuse presidendi Macroni osalust aktsioonis.
Vestlesin eile peaminister Mayga ja ütlesin,
et rünnaku tähtis, rahvusvaheline sõnum on nulltolerants
ebakonventsionaalsete relvade kasutamise suhtes.
Lisasin, et seda poliitkat tuleks väljendada ka
terroristlike riikide ja rühmituste tuumarelvapürgimuste suhtes.
Samuti rõhutas Netanyahu Jeruusalemma positsiooni,
mille järgi peetakse Assadi režiimi toetavat Iraani
peamiseks Lähis-Ida õõnestavaks elemendiks.
Kordasin, et Iraan on enim Lähis-Ida õõnestav element,
ja president Assad peab mõistma, et kui ta luba Iraanil
ja selle käepikendustel end Süürias sisse seada,
ohustab ta nii Süüriat kui terve regiooni stabiilsust.
Iisraeli julgeolekuametnikud on jälginud Iraani tegevust.
Luureametnikud püüavad selgitada, kas Iraan tahab kätte maksta
rünnaku eest T-4 õhubaasi vastu, milles süüdistatakse Iisraeli.
Iisrael usub, et Iraan maksab kätte, kuid ei tea veel, millal ja kuidas.
Rünnak oli löögiks Iraani püüdlusele Süüriasse lennubaas rajada.
Iraan, Süüria ja Hezbollah vandusid karmi kättemaksu,
mis juudiriigile kalliks maksma läheb.
Tahan öelda iisraellastele
ja neil tasub seda teada.
Olen oma sõnad hoolega kirjutanud ja valinud.
Iisrael käitus väga rumalalt.
Ta asetas end otsesesse võitlusse
Iraani Islamivabariigiga.
Kõrge julgeolekuametnik ütles TV7-le,
et Iisrael heidutab Iraani ja selle liitlasi
rohkem kui avalikkuses teada on.
Iisraeli kaitsejuhtkond hoiatas varem,
et Iraani vasturünnak tähendaks lõppu president Assadi võimule.
Luureallika teatel jõudis sõnum Teheranis kohale,
eriti kui Netanyahu ja kaitseminister Lieberman kinnitasid,
et Iisrael ei lase Iraanil end Süürias sõjaliselt sisse seada.
Iraanlased kaaluvad nüüd, kuidas kätte maksta nii,
et Iisrael oma ähvardust ellu ei viiks.
IDF teatel hävitati nädalavahetusel
Gazast Iisraeli ulatunud pikk ja kvaliteetne tunnel.
Tunnel suundus Põhja-Gazast Jabalia piirkonnast läände
Lõuna-Iisraelis asuva Kfar Aza kibutsi suunas.
Tunnel olevat olnud kasutusvalmis.
Iisraeli kaitseminister Lieberman kirjutas Twitteris:
"Luure- ja operatiivsaavutus: Iisrael hävitas taas terroritunneli,
mille kaevamiseks on kulutaud miljoneid dollareid.
See raha maeti liiva,
selle asemel et sellega Gaza elanike viletsust leevendada.
Gaza elanikud peaksid mõistma,
et Hamas raiskab nende raha mitte kuhugi viivatele tunnelitele.
Iisrael otsib üles ja hävitab edaspidigi otsustavalt rünnakutunnelid,
millega islamirühmitused püüavad juudiriiki kahjustada."
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri